open-index/open-wikipedia-markdown huggingface dataset:
Kjeringholmen (Stavanger)

**Kjeringholmen** (også skrevet **Kjerringholmen**) i Stavanger var en holme i det som nå regnes til Østervåg i Stavanger sentrum. Den lå mellom Børevigå og vågen med navnet Østervåg.

## Etmyologi
Gatenavnkomitéen på 1860-tallet bestemte at stedsnavnet skal skrives med én r. Begrunnelsen er at navnet kommer fra tjære, og at stedet ble brukt til blant annet tjærebreiing av båter.

Mandius Berntsen mente at holmen har sitt navn etter et lite skjær som het *Kjeringå*, og lå utenfor den nordvestre odden av holmen ved Børevigå. Det var så lavt at det ble overflødd ved flo sjø, og er nå innebygd i holmen.

En annen teori er at ei kjerring eide holmen.

Kjerring var også en vanlig betegnelse på skjær.

## Historikk
Holmen var i middelalderen eid av kongen, sammen med resten av denne delen av byen.

Kjerringholmen omtales første gang i Ulrik Fredrik Aagaards bykart fra 1726. Holmen lå ubrukt til 1753 da Johannes Olsen Dale tok til å bygge sjøhus her. Mellom holmen og land var det så grunt at ingen færingsbåter kunne passere.

På 1780–tallet ble holmen kjøpt av handelshuset Ploug & Sundt som hadde ankringsplass og skipsverft her. Handelshuset sysselsatte mer enn 50 personer. Flere store seilskip ble bygd på verftet, blant annet Imperator som av mange ble regnet som Nordens vakreste seilskute.

Det første skipet som gikk av stabelen fra Kjeringholmen var briggen Henricha Maria som ble bygd i 1782. Det siste skipet som ble bygd var skonnertbriggen Norden i 1880. Den største var riggen «Favoritten» fra 1848. På 1850-tallet ble det fortatt nye utfyllinger som ga plass til to kaier og et skipsverft.

På 1880-tallet ble Kjerringholmen brukte som importhavn for korn og kull. Det var også et tollvakthus i 1870-1880-årene.

I 1900 ble det kommunale slakteranlegget bygd her, og ble tatt i bruk i 1902. I første omgang var det slakt av sau. I 1908 ble slakteriet utvidet. Et eget eksport–slakteri ble også oppført i 1933. I slutten av 1960–årene ble virksomheten flyttet til Forus.

I 1912 startet ferjetrafikken til Buøy og Nyhavn fra Breialmenningen ved østsiden av Kjeringholmen. I 1954 ble det bygd ferjestø for bilferje til Buøy. Kjeringholmen ble forbundet med Steinkarkaien i 1975, og samme år ble det kystterminal her.

Kjeringholmen er fra 1999 tilholdsstedet for Oljemuseet, med spisestedet Bølgen & Moi. I 2008 ble Geoparken utenfor Oljemuseet åpnet. Holmen har også vært benyttet til tivoli og konserter.

## Noter


## Referanser
* Henriksen Chr.: Stavanger i svunne dager, Dreyer forlag, 1975.
* Mandius Berntsen: Stedsnavn i Stavanger by og nærmeste omegn, 1939, side 132.
* Erling Jensen: Kjeringholmen - https://www.erlingjensen.net/kjeringholmen/.
The Palace of Auburn Hills

**The Palace of Auburn Hills**, ofte bare kalt **The Palace**, er en idretts- og underholdningsarena i Auburn Hills, Michigan, en forstad til Detroit. Den åpnet i 1988 og er hjemmebanen til Detroit Pistons. Den er en ofte brukt konsertarena når større artister gjester Detroit.

## Eksterne lenker
* The Palace of Auburn Hills offisielle side
*  Flyfoto fra Google Maps 
* Flyfoto fra Microsoft TerraServer
Orsja

**Orsja** (belarusisk: Орша (Ворша); litauisk: Orša; russisk: Орша; polsk: *Orsza*) er en by i Belarus og et viktig knutepunkt på jernbanelinjen mellom Minsk og Moskva. Den hadde .

Byen nevnes for første gang i 1067.

Orsja er fødebyen til pedagogen Lev Vygotskij, forfatteren Uladzimir Karatkjevitsj, skøyteløperen Igor Zjelezovskij og langrennsløperen Sergej Dolidovitsj.

## Referanser


## Eksterne lenker
*
Vitsiebsk voblasts

**Vitsiebsk voblasts** (belarusisk: Ві́цебская во́бласць – *Vitsiebskaja voblasts* (Ві́цебская во́бласьць)) eller **Vitebsk oblast** (russisk: Ви́тебская о́бласть – *Vitebskaja oblast*) er en provins (voblasts) i Belarus. Administrasjonssenteret er Vitsiebsk. Voblastsen dekker et areal på  km². I 2015 hadde Vitsiebsk voblasts  innbyggere. Det gjorde Vitsiebsk voblasts til Belarus’ tynnest befolkede region med 30 personer pr. kvadratkilometer. 

Viktige byer i provinsen omfatter Vitsiebsk, Orsja, Polatsk og Navapolatsk.

## Referanser


## Eksterne lenker
*
Vårskrinneblom

**Vårskrinneblom**  (vitenskapelig navn: *Arabidopsis thaliana*) er en tofrøbladet plante som hører til korsblomstfamilien. Den er ettårig og har en blågrønn stengel, som er hårete helt nederst. Rosettbladene er helkantete og tannete med stjernehår. Stengelbladet har ofte hel kant. Kronbladene er 2–4 mm, og de er hvitfargede. Vårskrinneblom vokser ofte med arter som vårrublom og sandarve. Planten spirer om høsten, og blomstrer tidlig på våren. Den kan bli opptil 40 cm høy. 

## Utbredelse
Vårskrinnebeblom er spesielt vanlig på åpen, tørr og nokså god sandjord. I Norge finnes den opp til Tromsø, men den er mest utbredt på Sørlandet. Den er nært beslektet til andre planter som raps og kål.

## Modellorganisme
Vårskrinneblom brukes av forskere som modellorganisme. Årsaken til at vårskrinneblom benyttes er blant annet at plantens genom er fullstendig sekvensert  og godt kartlagt. Den har også en kort generasjonstid og er lett å dyrke.

## Referanser


## Eksterne lenker
* 
* forskning.no Planteforskningens beste venn
* NCBI -Model Organisms Guide
Presidentvalget i USA 1984

**Presidentvalget i USA 1984** var det 50. presidentvalget i USAs historie. Valget fant sted den 5. november 1984, og gjenvalgte Ronald Reagan og George H.W. Bush som henholdsvis president og visepresident for perioden 1985–1989. Demokratenes Walter Mondale og Geraldine Ferraro tapte stort, og vant utelukkende i Mondales hjemstat, Minnesota, som dermed ble den eneste delstaten hvis valgmenn stemte imot Reagan både i 1980 og 1984.

## Nominasjoner og primærvalg

Hos Det demokratiske partiet var, Walter Mondale, visepresident under Jimmy Carter 1977–1981, favoritten til å vinne primærvalgene. Borgerrettsaktivisten Jesse Jackson vant Washington, D.C., Sør-Carolina og Louisiana. Senator Gary Hart fra Colorado vant flest stater, i alt 26, hvorav flesteparten i det vestre USA. Mondale vant 22 stater, men fikk litt over 400&nbsp;000 flere stemmer sammenlagt enn Hart, og ble således Det demokratiske partis presidentkandidat. Noen andre kjente navn i primærvalgene var tidligere senator George McGovern, som tapte presidentvalget i 1972 mot Richard Nixon, samt senator og tidligere astronaut John Glenn fra Ohio.

Det republikanske partiet anså Ronald Reagan som et naturlig valg, og han vant soleklart i primærvalgene. Ben Fernandez fra California stilte til valg, men fokuserte bare på primærvalget i New Hampshire, hvor han oppnådde én prosents oppslutning. Krigsveteran og tidligere guvernør Harold Stassen fra Minnesota stilte til valg, noe han gjorde for syvende gang siden 1948-valget. Stassen oppnådde 12&nbsp;000 stemmer (0,19&nbsp;%), mot Reagans 6,4 millioner (98,78&nbsp;%).

## Valgresultat

## Eksterne lenker
* NRK: USA-valg – Cowboyen knuser Demokratene, 1984 (video)
* Stemmer fordelt på stater
* Stemmer fordelt på stater (med grafer)
* Stemmer fordelt på fylker (counties)
* Demokratenes primærvalg
Åker

**Åker** er et bearbeidet jordstykke som brukes til dyrking av nyttevekster, som  korn (**kornåker**) eller rotvekster som poteter (**potetåker**). Det er vanlig at veksten som dyrkes definerer navnet på åkrene, slik at når det dyrkes havre kalles gjerne åkeren enten havreåker eller kornåker.

Åkrer anlegges fortrinnsvis på arealer med god matjord, naturlig drenering og gunstige klimaforhold. Jorden bearbeides vanligvis med pløying, harving, gjødsling, såing/setting og høsting; dette i motsetning til jordbruksarealer som eng og skog. Pløyingen skjer vanligvis med plog, men i dag brukes også redskap som kultivator; tidligere ble ard anvendt der det var fordelaktig. Pløyingen og såing skjer vanligvis om våren, men høstpløying og såing om høsten har også blitt vanlig. Innhøstingen skjer som regel på sensommeren eller høsten, avhengig av de klimatiske forholdene som har rådet i vekstperioden.

For å tilrettelegge for dyrking, blir et område nydyrket, ved for eksempel å fjerne trær og stein.

## Referanser


## Se også
* Rismark
* Eng
* Hage
* Beite
* Vekselbruk
Georg Albertsen

**Georg Albert Christian Albertsen** (født 12. juli 1889, død 28. april 1961) var en dansk sportsutøver som deltok i de olympiske leker 1920 i Antwerpen.
 
Albertsen ble olympisk mester i turn i sommer-OL 1920 i Antwerpen. Han var med på det danske laget som vant lagkonkurransen i fritt system med 51,35 poeng foran Norge med 48,55. Det var kun de to lagene som deltok i konkurransen.

## OL-medaljer
* 1920  Antwerpen -  **Gull** i turn, lagkonkurranse fritt system  Danmark

## Eksterne lenker
*
.45 Schofield

**.45 Schofield** (**.45 S&W**, **.45 M1877 ball revolver**) er en patron utviklet av Smith & Wesson for bruk i Schofield revolveren. Patronen er nesten identisk med .45 Colt men har en litt kortere hylse.

I 1877 ble denne patronen approbert som standardpatronen av United States Army istedenfor .45 Colt. Dette ble gjort fordi blant annet kavaleriet hadde et større antall Schofield revolvere, mens resten av hæren hadde Colt revolvere kamret for .45 Colt. For å forenkle forsyningssituasjonen bestemte man seg for og ha en patron, da en .45 Schofield også kan brukes i ett våpen kamret for .45 Colt, mens .45 Colt har en lengre hylse og passer ikke i ett .45 Schofield våpen.

## Se også
* Liste over patrontyper
* Skytevåpen i kaliber .45
Hydraulisk radius

**Hydraulisk radius** er en regnestørrelse som hovedsakelig anvendes for strømningsberegninger i åpne renner. Den kan betraktes som et uttrykk for vannføringsevnen til et åpent vannløp.

Den hydrauliske radius r_h i en kanal er kvotienten av strømningstverrsnittet S (areal A) og vått omfang O (perimeter P):

r_h=\frac{A}{P_v}

hvor A er arealet og P_v er den våte perimeter.

For et rektangulært tverrsnitt gjelder:
r_h=\frac{B*y}{2*B+2*y}

hvor B er bredden og y er dybden.

For en bred kanal der B er mye større enn y (typisk 1:20 eller mer) kan formelen forenkles til
r_h=\frac{y}{1+2*y/B}\approx y

## Referanser
Luna-bøkene

**Luna-bøkene** (**Gyldendals Luna-bøker**) var en bokserie med fantasy-litteratur som ble utgitt av Gyldendal Norsk Forlag fra slutten av 1970-tallet til slutten av 1980-tallet.

Bøkene var, i likhet med Lanterne science fiction, uinnbundet, og med et svart omslag. De var beregnet på barn og ungdom, og presenterte flere sentrale verk innen genren i norsk oversettelse, blant annet C.S. Lewis' *[[Narnia]]*-bøker, og Ursula K. Le Guins *[[Jordsjø]]*-trilogi.

Gyldendal startet på 2000-tallet en ny serie kalt **Lunapocket**, der forlaget utga på nytt en del bøker fra den opprinnelige serien Luna-bøker.

## Bøker i serien
# *Maurene* av Max Lundgren og Bo Sköld (1978)
# *Trollmannen fra Jordsjø : første del av [[Jordsjø]]-trilogien* av Ursula K. Le Guin (1978)
# *Gullkronesmuget* av Irmelin Sandman Lilius (1978)
# *Gangaren Grå* av Irmelin Sandman Lilius (1978)
# *Gripandergarden* av Irmelin Sandman Lilius (1978)
# *[[Drømmen om Narnia]]* av C.S. Lewis (1978)
# *[[Løven, heksa og klesskapet]]* av C.S. Lewis (1979)
# *I klokkenes tid* av Maria Gripe (1979)
# *Atuans gravkamre : andre del av [[Jordsjø]]-trilogien* av Ursula K. Le Guin (1979)
# *I menneskeklær : en fortelling fra byen* av Leena Krohn (1979)
# *Den fjerneste kyst : tredje del av [[Jordsjø]]-trilogien* av Ursula K. Le Guin (1980)
# *Bonadea* av Irmelin Sandman Lilius (1980)
# *[[Prins Caspian]]* av C.S. Lewis (1980)
# *Farger for fred* av Godfrey Goodwin (1980)
# *Fortellingen om Den* av Eirik Ildahl (1981)
# *Keos perle* av Gunvor Andbo Nygaard (1981)
# *[[Reisen til det ytterste hav]]* av C.S. Lewis (1981)
# *[[Peter Pan]]* av J.M. Barrie (1981)
# *Peter Pan og Wendy* av J.M. Barrie (1982)
# *[[Trollmannen fra Oz]]* av Lyman Frank Baum (1982)
# *[[Sølvstolen]]* av C.S. Lewis (1982)
# *Oora og Gaios* av Liv Margareth Alver (1982)
# *Steinens lange liv* av Alan Garner (1983)
# *[[Hesten og hans gutt]]* av C.S. Lewis (1983)
# *[[Den siste striden]]* av C.S. Lewis (1984)
# *Isen kommer* av Patricia Wrightson (1985)
# *[[Elidor]]* av Alan Garner (1985)
# *Det mørke klare vannet* av Patricia Wrightson (1986)
# *Mørket kommer* av Susan Cooper (1986) (1. bind)
# *Sverdet i steinen* av T.H. White (1986)
# *En reise bak vinden* av Patricia Wrightson (1987)
# *Lysets ridder* av Susan Cooper (1987) (2. bind i serien *Mørket kommer*)
# *Løvheksa* av Susan Cooper (1988) (3. bind i serien *Mørket kommer*)
# *Grå konge* av Susan Cooper (1989) (4. bind i serien *Mørket kommer*)
# *Flammesverdet* av Susan Cooper (1990) (5. bind i serien *Mørket kommer*)
Sørlenangen

:*Denne artikkelen er om fjorden Sørlenangen, for bygda se [[Sør-Lenangen]].*

**Sørlenangen** er en fjordarm av Ullsfjorden i Lyngen kommune i Troms. Fjorden har innløp mellom Nesodden i vest og Hesjebukta i øst og strekker seg 9,5&nbsp;kilometer sørover til Sør-Lenangsbotn.

Bygda Lenangsøyra ligger på vestsiden og bygda Sør-Lenangen på østsiden av Sørlenangen, 50 kilometer nord for kommunesenteret Lyngseidet.  

## Referanser
Støy (andre betydninger)

**[[Støy]]** kan referere til:

Akustisk støy (lyd)
*Støy (musikk) som betegnelse på en musikksjanger
*Støyforurensning som uønsket lyd

Støy i elektroniske systemer (uønskede/uforutsigbare elektroniske signaler)
*Støy (elektronikk) egenstøy og koblet støy i elektronikk
*Bildestøy ved digital fotografering
*Kvantiseringsstøy i den signalbeskrivende koden fra ADCer
*Radiostøy som interferens i radiosignaler
*Støy (informasjon) ved overføring av data

Frekvenskarakteristikk for støy
*Hvit støy støy med flat frekvenskarakteristikk
Jerry Scott

**Jerry Scott** (født 2. mai 1955 i South Bend, Indiana) er en amerikansk tegneserieskaper, mest kjent for *Baby Blues* og som medskaper av *Zits*. Han er gift, har to døtre og bor i San Luis Obispo, California.

Han startet karrieren med å levere vitsestriper til forskjellige magasiner. I 1983 tok han over serien *Nancy* (norsk utgave:*Trulte*) som opprinnelig var laget av Ernie Bushmiller. Denne hadde han til 1990-årene, da han lot den gå over til Guy Gilchrist. *Baby Blues* om familieliv med småbarn ble skapt sammen med vennen Rick Kirkman. Serien ble senere fulgt opp med *Zits* sammen med Jim Borgman, der babyen er skiftet ut med en tenåringssønn. Serien var i aktiv drift per 2007.

## Priser (Utvalg)

## Referanser


## Eksterne lenker
* 
*   NCS Awards
Eivind Osnes

**Eivind Osnes** (født 11. mai 1938) er en norsk fysiker. Osnes er professor i kjernefysikk og var instituttleder ved Fysisk institutt ved Universitetet i Oslo (UiO) frem til år 2009.

Osnes er dr.philos. fra UiO i 1966, og disputerte med avhandlingen «Shell model calculations in calcium isotopes». Etter å ha vært postdoktor ved blant annet Nordisk Institut for Teoretisk Atomfysik, UiO og State University of New York ble Osnes dosent ved UiO i 1977, før han ble professor i 1985.

Osnes var formann i Det norske lutherske Indremisjonsselskap i perioden 1992-2000. Han var leder for leder for Teknologirådet fra 1999 til 2007, president i Norsk Fysisk Selskap fra 1979 til 1990, har også sittet i styret i Det Norske Videnskaps-Akademi, vært norsk vitenskapelig delegat til CERNs råd siden 1997 og medlem i en lang rekke andre andre styrer og utvalg. I 2001 var han kandidat i rektorvalget ved UiO. 

I 2008 fikk Osnes Kongens fortjenstmedalje i gull.

## Referanser


## Eksterne lenker
* 
* 
* Osnes' nettsider ved UiO
* Portrett i ''Forskning''
*  Kongens gull til Eivind Osnes, Fylkesmann Hans J. Røsjordes tale til Osnes 4. september 2008
Monumentalakse

En **monumentalakse** er en byplanmessig akse, som forbinder elementer i en by på en slik måte at de utgjør en helhet.

Noen monumentalakser går gjennom de elementene som bindes sammen, mens andre er symmetriakser, som elementene speiles i.

I Norge var monumentalakser særlig populære i byplanlegging på slutten av 1800-tallet fram til andre verdenskrig. Sverre Pedersen er en norsk arkitekt som særlig er kjent for sine prosjekter der monumentalakser var hovedelementet.

## Eksempler på monumentalakser
*Karl Johans gate i Oslo forbinder Stortinget og en rekke bygninger i Oslo med Slottet.
*Vigelandsanlegget i Frognerparken i Oslo.
*Kaibakken i Kristiansund.
*Amalienborg-aksen i København forbinder Marmorkirken, Amalienborg, Amaliehaven og Operaen.
*Champs-Élysées i Paris forbinder Tuileriene med Triumfbuen, og på den andre siden av Triumfbuen fortsetter *l'Axe historique* til Spreckelsens Grande Arche i La Défense.
*Brasils hovedstad Brasília er planlagt slik at midtaksen inneholder statsadministrationens bygninger, en katedral og parlamentsbygninger.
Tyge Greibrokk

**Tyge Greibrokk** (født 20. april 1942) er en norsk kjemiker og professor i analytisk kjemi.

Greibrokk tok hovedfag (cand.real.) i kjemi ved UiO i 1968 med hovedoppgaven. Han arbeidet deretter ved University of Texas at Austin, før han tok dr. philos.-graden i 1976 med avhandlingen «The isolation and partial structure elucidation of hypothalamic factors affecting the secretion of hypophysial growth hormone, luteinizing hormone and prolactin». 

Greibrokk ble professor i 1986 og har vært instituttleder ved Kjemisk institutt ved Universitetet i Oslo (UiO). Han har vært veileder for 125 masterstudenter og 30 doktorstudenter og har publisert mer enn 300 vitenskapelige artikler. 

I 2006 ble han utnevnt til æresmedlem i Norsk kjemisk selskap. 

## Referanser


## Eksterne lenker

* Greibrokks nettsider ved UiO
Per Barth Lilje

**Per (Vidar) Barth Lilje** (født 1957) er en norsk astrofysiker. Lilje er professor og var instituttleder ved Institutt for teoretisk astrofysikk ved Universitetet i Oslo.

Lilje tok hovedfag ved i UiO i 1985 med hovedoppgaven «Den lokale gruppe, den lokale superhop og tidevannskrefter». Han tok doktorgraden ved University of Cambridge i 1988 med avhandlingen «Large-scale density and velocity fields in the Universe».

Lilje var postdoktor ved Canadian Institute of Theoretical Astrophysics i Toronto i 1988-89, og arbeidet så ved Nordisk Institutt for teoretisk atomfysikk fra 1989 til 1992. I 1992 ble han førsteamanuensis ved UiO, før han ble professor i 1993.

## Eksterne lenker

* Hjemmeside ved UiO
Bryn Terfel

**Bryn Terfel** (født 1965) er en britisk operasanger (bassbaryton). Han har sunget i operahus i USA og Europa og ble først kjent for sine roller i operaer av Mozart. 

## Liv og virke
Terfel, som er bondesønn, fikk sin første sangundervisning av en venn av familien. Til å begynne med var hans repertoar mest walisisk folkemusikk. Han studerte ved Guildhall School of Music and Drama fra 1984 til 1989 og ble uteksaminert med en gullmedalje derfra. Allerede samme sommer sang han en rolle i Don Giovanni på Drottningholmsteatern i Stockholm. Etter dette har hans avtalebok stort sett vært full. 

I 2000 grunnla han Faenolfestivalen nær Snowdonia i Wales. Denne har blitt et årvisst arrangement hvor lokale sangere synger med internasjonale operastjerner.

Nyttårsaften 2016 ble Terfel utnevnt til Knight Bachelor. Han ble dermed opphøyd i ridderstanden og fikk rett til å føre tiltaleformen sir foran sitt navn.

## Utmerkelser
* Gorsedd of Bards, utnevnt av Eisteddfod
* Order of the British Empire 2003 
* Queen's Medal for Music 2006 som andre mottaker noen sinne. 

## Referanser


## Eksterne lenker
* 
* 
* 
* Offisiell side hos Deutsche Grammophon 
* Terfeliaid: Offisiell fanside
* Faenol Festival
Anders Elverhøi

**Anders Elverhøi** (født 1948) er en norsk geolog. Han er professor i kvartærgeologi ved Institutt for geofag ved Universitetet i Oslo, og prodekan for forskning ved Det matematisk-naturvitenskapelige fakultet.

Elverhøi er cand.real. fra det daværende Institutt for geologi ved UiO i 1975. Elvehøis hovedoppgave hadde tittelen «En sedimentologisk undersøkelse av sedimenter på den nordvestlige del av Barents-shelfen». Han tok dr. philos.-graden ved Universitetet i Bergen i 1984 med avhandlingen «Glacigenic and associated marine sediments on modern high latitude shelves».

Fra 1977 til 1990 arbeidet Elverhøi som forsker ved Norsk Polarinstitutt. Han ble professor II ved Institutt for geologi ved UiO fra 1986, og professor fra 1990.

Elverhøi var leder for Norsk geologiråd fra 1997 til 2000, instituttleder ved Institutt for geologi 1997-2003 og leder for Den norske nasjonalkomite for polarforskning 2001-2004. Han har vært styremedlem i International Centre for Geohazards siden 2003, og har vært prodekan ved Det matematisk-naturvitenskapelige fakultet siden samme år.

Han er gift med Kari Bøyum og sammen har de tre barn.

## Eksterne lenker

* Elverhøis nettsider ved UiO
Detroit Free Press

***Detroit Free Press*** er den største dagsavisen i den amerikanske byen Detroit, Michigan. Søndagsutgaven blir gitt ut som ***Sunday Free Press***. Den blir noen ganger bare kalt "Freep" (fra avisens nettside www.freep.com).

Avisen er eid av Gannett, og har åtte ganger vunnet Pulitzerprisen. Den er sett på som mer liberal enn The Detroit News.

## Referanser


## Eksterne lenker
* 
* Gannett profil om ''Detroit Free Press''
* Detroit Newpaper Partnership
* https://web.archive.org/web/20081029194430/http://commons.wikimedia.org/wiki/Image:Gildon_Dissertation.pdf
The Detroit News

***The Detroit News*** er en av to store aviser i den amerikanske byen Detroit, Michigan. Avisen startet sin sirkulering i 1873 da den leide lokaler i rivalen Detroit Free Press sin bygning. *News* kjøpte opp Detroit Tribune 1. februar 1919, *Detroit Journal* 21. juli 1922 og *Detroit Times* 7. november 1960. Kvartalet i sentrum av Detroit der Timesbygningen en gang sto, blir fortsatt kalt *Times Square*. The Evening News Association, som eide The Detroit News, ble sammenslått med Gannett Company i 1985.

## Referanser


## Eksterne lenker
* 
* Detroit Newpaper Partnership
* https://web.archive.org/web/20081029194430/http://commons.wikimedia.org/wiki/Image:Gildon_Dissertation.pdf
* Forsiden til The Detroit News (Oppdatert)
Li Yuqin

**Li Yuqin** (kinesisk: 李玉琴, pinyin: *Lǐ Yùqín*, også kjent som *den siste keiserlige konkubine* 末代皇娘; født 15. juli 1928 i Changchun i Kina, død 24. april 2001 samme sted) var den fjerde kone (eller tredje konkubine) og siste keiserlige konkubine til Puyi, den siste keiser fra det kinesiske Qing-dynastiet.

Li Yuqin var 15 år da hun i 1943 ble keiserens fjerde kone. Hun var ikke av mandsjuisk, men kinesisk slekt, med røtter i provinsen Shandong.

## Liv og virke
### Bakgrunn
Li Tuqin gikk på Nanling-akademiet for piker (新京南嶺女子優級學校) i Jilin, den gang kjent som *Hsinking*, hovedstaden i Manchukuo. I februar 1943 ble Li og ni andre jenter bragt av sin rektor Kobayashi og lærer Fujii til et fotostudio der det ble tatt portretter av dem. Tre uker senere besøkte rektoren og læreren Lis hjem og meddelte at Manchukuos keiser Puyi hadde beordret henne til å komme til palasset for å studere der. Hun ble først bragt til Yasunori Yoshioka, som spurte henne ut i detalj. Yoshioka kjørte henne så tilbake til foreldrene og fortalte dem at Puyi beordret henne til å studere ved palasset. Hun ble underkastet en medisinsk undersøkelse og deretter ført til Puyis søster Yunhe. Der fikk hun opplæring i palassprotokoll. 

### Konkubine
Li ble så konkubine for Puyi og gitt tittelen Edle fru Fu (福貴人). Puyi hadde selv plukket henne ut, men forlot henne etter annen verdenskrig. 

Li Yuqin forble i Mandsjuria etter at Puyi ble ført i fangenskap til Russland. De ble arrestert av sovjetiske styrker, og sendt til Changchun der de ble satt i fengsel. Keiserinne Wan Rong, som var blitt slave under opiumsmisbruk, døde kort før Li ble løslatt i 1946.  Etter at kommunistene kom til makta i Kina fortsatte hun å bo i landet, og ble først tekstilarbeider, så bibliotekar i 1956 i Changchun. Der studerte hun Karl Marx' og Vladimir Lenins verker. 

I 1955 begynte hun å besøke Puyi i fengselet. Etter å ha søkt de kinesiske myndigheter om skilsmisse fra ham, ble hun ved sitt neste fengselsbeøk vist til et rom med dobbeltseng og beordret til å forsone seg med Puyi. Hun sa senere at de adlydet ordren.

### Skilsmisse
I mai 1957 skilte hun seg like fullt formelt fra Puyi og giftet seg med en tekniker som hun fikk to sønner med.

Under kulturrevolusjonen ble Li målskive for angrep fra rødegardistene fordi hun hadde vært Puyis konkubine.

Hun døde 73 år gammel.

## Referanser


## Eksterne lenker
* Ex-wife of China's Last Emperor Dies
Wushan

**Wushan** kan være:
* Fylket Wushan (武山县) i provinsen Gansu i Folkerepublikken Kina ;
* Fylket Wushan (巫山县) i byprovinsen Chongqing i Folkerepublikken Kina.
Qingcheng

**Qingsheng ** kan være:

* Fylket Qingcheng (庆城) i provinsen Gansu i Folkerepublikken Kina ;
* Distriktet Qingcheng (清城) i provinsen Guangdong i Folkerepublikken Kina.
Jingning

**Jingning** kan være:

* Fylket Jingning (静宁) i provinsen Gansu i Folkerepublikken Kina;
* Det autonome fylke Jingning (景宁) i provinsen Zhejiang i Folkerepublikken Kina.
Gaolan

**Gaolan** (kinesisk: 皋兰县; pinyin: *Gāolán Xiàn*) er et fylke i provinsen Gansu i Folkerepublikken Kina. Det ligger i byprefekturet Lanzhou.

Folketallet var på  innbyggere i 1999.

## Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.

## Referanser


## Eksterne lenker
* Infoside
Jingning (Pingliang)

**Jingning** (kinesisk: 静宁县; pinyin: *Jìngníng Xiàn*) er et fylke i provinsen Gansu i Folkerepublikken Kina. Det ligger i byprefekturet Pingliang.

Folketallet var på  innbyggere i 1999.

## Samferdsel
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

## Referanser


## Eksterne lenker
*  Lokalregjeringens hjemmeside
Gaotai

**Gaotai** (kinesisk: 高台县; pinyin: *Gāotái Xiàn*) er et fylke i provinsen Gansu i Folkerepublikken Kina. Det ligger i byprefekturet Zhangye.

Folketallet var på  innbyggere i 1999.

## Kulturminner
«Kamelbyen» (*Luotuocheng yizhi*, 骆驼城遗址) og gamlebyen og gravene i Xusanwan (*Xusanwan cheng ji muqun*, 许三湾城及墓群) fra Han- til Tang-tiden er oppførte på Folkerepublikken Kinas liste over kulturminner.

## Referanser


## Eksterne lenker
*  Lokalregjeringens hjemmeside
Wushan (Tianshui)

**Wushan** (kinesisk: 武山县; pinyin: *Wǔshān Xiàn*) er et fylke i provinsen Gansu i Folkerepublikken Kina. Det ligger i byprefekturet Tianshui.

Folketallet var  i 1999.

## Kulturminner
Shuiliandong-grottene og Daxiangshan-grottene (*Shuilian dong – Daxiang shan shiku*, 水帘洞  –  大像山石窟) og Mutisi-grottene (*Muti si shiku*, 木梯寺石窟) står på listen over kulturminner i Folkerepublikken Kina.

## Samferdsel
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

## Referanser


## Eksterne lenker
*  Lokalregjeringens hjemmeside
Jingtai

**Jingtai** (kinesisk: 景泰县; pinyin: *Jǐngtài Xiàn*) er et fylke i provinsen Gansu i Folkerepublikken Kina. Det ligger i byprefekturet Baiyin.

Folketallet var på  innbyggere i 1999.

## Kulturminner
Ruinene etter byen Yongtai (*Yongtai chengzhi*, 永泰城址), «skilpaddebyen» (*guicheng*) fra Mingdynastiets tid, ble i 2006 tilføyd Folkerepublikken Kinas liste over kulturminner. 

## Referanser


## Eksterne lenker
*  Lokalregjeringens hjemmeside 
* Yongtai guicheng de qiansheng houshi
Volta (elv)

**Volta** er ei elv i Ghana i Vest-Afrika. Den dannes av tre tilløpselver, Hvite Volta (*Nakambé*), Røde Volta (*Nazinon*) og Svarte Volta (*Mouhoun*), som alle tre har sitt utspring i Burkina Faso og renner mot sør inn i Ghana. Her munner først Røde Volta ut i Hvite Volta. Senere møtes Hvite og Svarte Volta og danner hovedelva Volta, som munner ut i Guineabukta. 

Elva fikk sitt navn fra det portugisiske *volta*, som betyr «vende» eller «snu», fordi tidlige portugisiske gullhandlere brukte elva som markering av det fjerneste punktet for sine utforskningsreiser før de vendte tilbake. Portugiserne kjøpte mye av sitt gull fra innbyggerne i regionen under renessansen. Elva ga senere navn til Fransk Øvre Volta og deretter Republikken Øvre Volta, før dette landet endret navn til Burkina Faso i 1984.

Elva er sterkt utbygd, mer enn 100% av vannføringen er regulert. Voltasjøen i Ghana er verdens største menneskeskapte innsjø, og strekker seg fra Akosombodemningen i det sørøstre Ghana, til byen Yapei, rundt 400&nbsp;kilometer lenger nord. Innsjøen gir elektrisitet, transport, og mulighet for irrigasjon og fiskeoppdrett, men har også medført at elva ikke lenger frakter sedimenter til kysten, som derfor har begynt å erodere raskt.

## Referanser


## Eksterne lenker
* 
* Volta River Authority
Großer Arber

**Großer Arber** er den høyeste toppen i Bayerischer Wald i Tyskland med en høyde på 1&nbsp;456 meter over havet. Fjellet ligger mellom til Böhmerwald og Bayerischer Wald, og blir ofte kalt «Kongen av Bayerischer Wald».

Großer Arber og skogsområdene ned til Bayerisch Eisenstein hører til Prinsen av Hohenzollern.

Så tidlig som i 1939 ble store deler av det unike området lagt under vern. 
Großer Arber er den eneste toppen i den bayersk-bøhmiske fjellkjeden over tregrensen. Nær Großer Arber ligger det mindre fjellet Kleiner Arber. På toppen av fjellet står to militære radarstasjoner som ble brukt under den kalde krigen siden fjellet ligger svært nær den tsjekkiske grensen. Großer Arber har også et lite skisenter som har hatt renn i verdenscupen i alpint.

## Referanser


## Eksterne lenker
* 
* Vinterbilete
Bayerischer Wald

**Bayerischer Wald** («Den bayerske skogen») er en skogkledd fjellkjede i Bayern i Tyskland. Den strekker seg langs grensen til Tsjekkia og fortsetter på den tsjekkiske siden som Böhmerwald (tsjekkisk: *Šumava*). Geologisk og geomorfologisk er Bayerischer Wald og Böhmerwald samme fjellkjede.

Det høyeste fjellet er Großer Arber på 1&nbsp;456 meter over havet. Fjellene blir delt i to hovedområder av dalsenkningen Regensenke, der den største elven Regen dannes der elvene Hvite Regen og Svarte Regen løper sammen, og renner ned fra fjellene mot byen Regensburg. Mot nordvest er Bayerischer Wald skilt fra Oberpfälzer Wald av forsenkningen Cham–Furth–Domažlice.

Et 240&nbsp;km² stort område av Bayerischer Wald er omgjort til nasjonalpark: Bayerischer Wald nasjonalpark ble grunnlagt i 1970 og var den første nasjonalparken i Tyskland.

I eldre kartografiske og leksikalske verk inkluderer begrepet Bayerischer Wald bare det fjellrike skogområdet mellom Donau og Regen, nå kalt Vorderer Bayerischer Wald, som har sitt høyeste punkt i Einödriegel (1 121 moh.). Skogområdene mellom Regen og den bøhmiske grensen, med fjellene Arber, Rachel, Lusen og andre, ble regnet til Böhmerwald. Språket som ble brukt av tysk-bayerske myndigheter, turisme, men også det tidligere jernteppet bidro til at begrepet Bayerischer Wald i økende grad ble utvidet til å gjelde hele den lave fjellkjeden på den tyske siden av grensen mellom Bayern og Böhmen.

## Referanser


## Eksterne lenker
*
Mini Anden

**Mini Anden** (født **Susanna Andén** 13. februar 1978) er en svensk fotomodell og skuespillerinne. Hun er født i Stockholm og bosatt i Los Angeles.

Anden ble oppdaget allerede i tredjeklasse på barneskolen. Etter gymnaset forsøkte hun seg som fotomodell på heltid i Paris, men hun likte New York bedre. I flere år har hun kunnet titulere seg selv supermodell med kampanjer for Louis Vuitton, Gucci, Donna Karan, Boss og Chloé på merittlisten.

Hun er gift med modellen og skuespilleren Taber Schroeder.

Anden har spilt fotomodell i filmer som *[[Ocean's Twelve]]* og fjernsynsserier som *[[Ugly Betty]]*. Hun har spilt som rollen Carina Miller i den amerikanske action-komedie serien Chuck. Hun har siden begynnelsen av 2006 en av de ledende rollene i den amerikanske dramaserien *[[Fashion House]]*.

## Referanser


## Eksterne lenker
*
Plantation

**Plantation** kan bety flere ting:

## Byer
*Plantation i Florida
*Plantation i Kentucky

## Annet
*Plantation Records, et plateselskap
Plantation (Florida)

**Plantation** er en by i Broward County i Florida i USA. I juli 2006 ble befolkningen estimert til å være 86&nbsp;138. Byen er en del av South Florida metropolitan area, som er bosted for nesten 5,5 millioner personer.

Byens navn kommer fra den tidligere eieren av området der den ligger, the Everglades Plantation Company. Det offisielle mottoet til Plantation er «The Grass is Greener» («gresset er grønnere», fra ordtaket «gresset er alltid grønnere på den andre siden av gjerdet»).

## Referanser


## Eksterne lenker
*
Ansvar for egen læring

**Ansvar for egen læring** (**AFEL**) er et pedagogisk begrep innen skoleverk og utdanning. Begrepet er brukt i læreplaner, men ikke definert her. Det fins derfor mange tolkninger av dette begrepet, og noen oppfatter det kun som et slagord.
I begrepet ligger det at elevene skal få ta del i planleggingen. Hva skal læres? Hvor mye tid skal brukes? Hvilken metode skal brukes? Hvordan skal det evalueres?

Innen sykepleie innebærer AFEL at bachelorstudentene må ta initiativ, være faglig engasjerte og ansvarlige for egen og andres læring både i de teoretiske og praktiske studiene. I tillegg skal de være en positiv, kreativ og kritisk ressurs i lærings- og undervisningsmiljøet generelt og i arbeidet med medstudenter spesielt.
Felicia Pearson

**Felicia «Snoop» Pearson** (født 1980) er en amerikansk skuespiller og rapper. Hun er mest kjent i rollen som seg selv i TV-serien *[[The Wire]]*.

Felicia hadde en tøff oppvekst, faren var drapsmann og moren rusmiddelavhengig kvinne. Hun fikk fosterforeldre, Levi og Cora Pearson, som senere adopterte henne. De tok godt vare på henne, men da adoptivfaren døde havnet hun på gatehjørnene i Øst-Baltimore sammen med narkolangere og kriminelle. Da Pearson var fjorten år skjøt og drepte hun 15 år gamle Okia «Kia» Toomer, dette førte til en fengselsstraff på åtte år. I 2000 ble hun løslatt, og havnet på gata igjen etter at hun ikke lyktes å beholde en jobb.

Pearson møtte etterhvert Michael K. Williams som spiller Omar Little i *The Wire*. Han tok henne med på settet til TV-serien, noe som endte med at hun fikk en rolle som narkolanger i den. Dette førte til at Pearson ble skuespiller på heltid, og kom bort fra gata. Sammen med medskuespiller Jamie Hector (Marlo Stanfield i *The Wire*), har Pearson startet en organisasjon som skal hjelpe barn som har hatt en vanskelig oppvekst.

## Referanser


## Eksterne lenker
* 
*
Kjerstin

**Kjerstin** er en kortform av kvinnenavnet *Kjerstine* som var en opprinnelig norsk form av *[[Christina]]*. Opprinnelsen til navnet er latinske *Christianus*, «kristen». Dette kommer igjen fra det greske ordet *christós* som er en oversettelse av det hebraiske *masjiah*, «salvet».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Kjerstin Dellert (f. 1925), svensk operasopran
* Kjerstin Erickson (f. 1983), amerikansk organisasjonsleder
* Kjerstin Kartrud, norsk ballettdanser
* Kjerstin Gjengedal, norsk journalist

## Referanser


## Eksterne lenker
*
Jan Thomas Odegard

**Jan Thomas Houge Odegard** (født 1968) jobber i strategibyrået Natural State i Oslo, som prosjektleder ved NMBU på Ås, og er styreleder i stiftelsen TM-Tracking. 

Fra 2018 til mars 2024 var han generalsekretær i Utviklingsfondet, og fra 2007-12 var han  generalsekretær i Norges Naturvernforbund. Han har vært engasjert i internasjonale miljø- og utviklingsspørsmål siden 1989 som frivillig, student, journalist, forsker, ansatt og styremedlem i en rekke organisasjoner og institusjoner. Han var partner i Nordic Consulting Group Norway (NCG) fra 2012 til 2018. der han utførte evalueringer, gjennomganger, organisasjonsanalyser og rådgivningsoppdrag.

I 2013 var Odegad med på å utvikle Stiftelsen Trygg Mat Tracking (TMT), først som rådgiver i 2013-2014, deretter som daglig leder i 2015, fungerende styreleder fra april 2016 og styreleder fra 2018.

Før Odegard ble partner i NCG, var han generalsekretær i Norges Naturvernforbund i ett åremål fra 2007-2012. Der ledet han sekretariatet i Oslo med cirka 40 ansatte, og påvirkningsarbeidet mot norske myndigheter på vegne av 20 000 medlemmer og 100 lokallag i Norge . Ansvaret omfattet også NNV internasjonale prosjektvirksomhet med partnerorganisasjoner i 20 land i Afrika, Russland, Sentral-Asia og Kaukasus. 

Odegard kom til Norges Naturvernforbund fra Regnskogfondet.  Der var han særlig involvert i arbeidet for å få miljø til å er blitt et hovedsatsingsområde for norske myndigheter internasjonalt, men var også ledende i å utvikle organisasjonens Amazonas-progran og Afrikasatsing. Odegard var styremedlem i Regnskogfondet fra 2008 til 2023 med noen korte avbrudd og leder i dag valgkomiteen for .

Tidligere har han blant annet arbeidet for FN med bærekraftig økonomisk utvikling i Mosambik (UNDP/Unido), som feltforsker ved Universitetet i Oslo ved det internasjonalt FIL-prosjektet om forurensende industri i utviklingsland, og som saksbehandler i Det norske menneskerettighetsfond. Som aktivist i frivillige organisasjoner på 1990-tallet (blant annet som leder for Latin-Amerikagruppene i Norge) var han særlig opptatt av menneskerettigheter og miljøutfordringer i Latin-Amerika.

Av utdanning er Odegard samfunnsgeograf med hovedfag fra Universitetet i Oslo. 

## Referanser
Bogale

**Bogale** er en  by i Irrawaddy-deltaet sørvest i Burma. Mens de fleste som bor i området må bruke båt for å komme til hjemmene sine, kan man komme til Bogale uten å bruke båt. Byen hadde om lag  innbyggere i 1983. Man regner med at om lag  døde i syklonen Nargis 2. mai 2008. 

## Administrasjon
Bogale er administrasjonsby i Bogale Township i distriktet Pyapon i regionen Ayeyarwady.
Mohr

**Mohr** er et norsk popband sentrert rundt brødrene Emil (vokal/gitar/keyboards) og Bernhard L. Mohr (gitar/programmering/kor).  

Bandet har seks studioalbum bak seg. «(...) blant det beste i norsk voksen-pop», skrev VG om selvtitulerte «Mohr» fra 2003. «Hver av platene til Mohr fungerer både som novellesamlinger og som et knippe fengende melodier,» heter det i *Norsk pop- og rockleksikon*.

Høsten 2015, etter noen års pause, utga Mohr singlen «Byen dør».

Albumet «Pop» ble utgitt 15. april 2016. Det er mikset av Espen Berg og Simen Eriksrud. Inge Engelsvold (keyboards), Gulleiv Wee (bass) og Harald Levang (slagverk) medvirket under innspillingen.

Mohrs foreløpig siste album, «Sover dårlig», utkom vinteren 2023. Det er mikset av Kai Worley. Under innspillingen medvirket Wee, Mats Mæland Jensen (slagverk), Vegard Fossum (slagverk), Jostein Gulbrandsen (gitar) og Torbjørn Økland (gitar).

Da bandet rundet 30 år i februar 2026, slapp det jubileumssinglen «Krig». Her medvirker Ruben Fredheim Oma (bass) og Odd Harald Jensen (slagverk), mens miksen er ved Engelsvold.

## Diskografi
**Gode venner*, 1998
**Resten av livet*, 2000
**[[Mohr (album)|Mohr]]*, 2003
**[[33 (album)|33]]*, 2009
* *Pop*, 2016
* *Sover dårlig*, 2023

## Referanser


## Eksterne lenker
*
Trondheim Havn (selskap)

**Trondheim Havn IKS** er et interkommunalt selskap eid av kommunene Orkdal, Trondheim, Malvik, Stjørdal, Frosta, Levanger, Verdal, Inderøy, Steinkjer, Verran, Leksvik, Frøya og Namsos. Selskapet forvalter havnevirksomheten innenfor disse kommunene, og er en sammenslutning av gamle Trondheimsfjorden Interkommunale Havn og Indre Trondheimsfjord Havnevesen. Sammenslåingen fant sted 1. januar 2013. Havneselskapet ledes av et representantskap som møtes minst to ganger hvert år, samt et havnestyre bestående av 8 medlemmer som møtes månedlig. 

## Referanser


## Eksterne lenker
*
Thranes metode og andre noveller

***Thranes metode og andre noveller*** er en novellesamling fra 1993 av den norske forfatteren Øystein Lønn. Samlingen inneholder seks noveller: tittelnovellen og fem kortere tekster. Den ble belønnet med Brageprisen og Kritikerprisen i 1993, og ble i en serie i *Dagbladet* sommeren 2006 kåret til en av de 25 beste romaner og novellesamlinger fra de siste 25 år.

Tittelnovellen ble filmatisert av Unni Straume i 1998 under navnet *[[Thranes metode (film)|Thranes metode]]*.

I tittelnovellen skildres forholdet mellom mannen Thrane og hans nye nabo Mol, en kvinne som vekker flere menns oppmerksomhet.

Elin Brodins anmeldelse av samlingen i *Aftenposten* la vekt på dens språklige eleganse, og på hvordan forfatteren gir leseren en foruroligende mangel på oversikt: «Prøver man å nærme seg tekstene med det for øye å forstå de ulike situasjonene i tradisjonell forstand, er man dømt til å mislykkes. Ingen kan i og for seg fatte hva som skjer i Lønns verden, hva disse menneskene egentlig har for seg; det må forbli en gåte. Noe det meste vel dypest sett også forblir i det virkelige liv, hvis man ønsker å se slik på det. Men om Lønn ikke forklarer stort eksplisitt, så formidler han fortettede og dragende stemninger, som man kan oppleve og "forstå" intuitivt. Innimellom får leseren et nesten skremmende sterkt innblikk i disse ellers konturløse personenes sinn.»
## Referanser
George Mayer

**George Mayer** var en amerikansk turner og friidrettsutøver som deltok i sommer-OL 1904.

Sammen med laget sitt, Central Turnverein fra Chicago, vant han bronse i lagkonkurransen i turn, bak to andre amerikanske lag: Philadelphia Turngemeinde og New York Turnverein.

Andre plasseringer Mayer oppnådde i 1904:
* 39.-plass i trekamp apparatturn
* 21.-plass i mangekamp sammenlagt
* 8.-plass på 100 meter
* 20.-plass i lengde
* 1.-plass i kulestøt
* 4.-plass i friidrett, trekamp (100 yards, kule og lengdehopp)

## Eksterne lenker
*
Tone Selboe

**Tone Selboe** (født 1. mai 1959) er professor i allmenn litteraturvitenskap ved Universitetet i Oslo. Hun ble cand.philol. i 1987 og tok doktorgraden i 1996 på en avhandling om Karen Blixen.

Hun er medforfatter av *Verdenslitteratur. Den vestlige tradisjonen* og *Den norske litterære kanon 1900-1960* (begge 2007) og har selv skrevet *Karen Blixen* (1999) og *Litterære vaganter. Byens betydning hos seks kvinnelige forfattere* (2003). Hun ble i 2016 kåret til en av ti «fantastiske formidlere» av Morgenbladet. I 2015 gav hun ut *Hva er en roman* i  Universitetsforlaget serie *[[Hva er-bøkene|Hva er]]*.

## Referanser


## Eksterne lenker
	

* UiO – Om doktordisputasen
Kifjorden (Lebesby)

**Kifjorden** (nordsamisk: *Gihpovuotna*) er en fjordarm av Laksefjorden i Lebesby kommune i Finnmark. Fjorden strekker seg fem kilometer nordover til Kifjord i enden av fjorden.

Fjorden har innløp mellom Torveneset i vest og Kifjordneset i øst. Kifjord er en bygd i enden av fjorden, men det ligger også flere andre bosetninger langs fjorden, hovedsakelig på østsida, selv om denne siden ikke har veiforbindelse. Langs vestsiden går fylkesvei 8070.

## Referanser
Albrecht von Haller

**Albrecht von Haller** (født 16. oktober 1708 i Bern i Sveits, død 12. desember 1777 i Bern) var en sveitsisk anatom, fysiolog, botaniker, lege og dikter. 

## Liv og virke
### Bakgrunn
Albrecht von Hallers foreldre var Niklaus Emanuel Haller (1672–1721) som var landskriver under landfogden i Bern, Hieronymus Thormann (1658–1733), og av hans annen hustru Salome Neuhaus (1664–1732) som var datter av Aarbergs sogneprest Peter Neuhaus (1618–1675) og halvsøster av Johann Rudolf Neuhaus (1652–1724) (1652–1724) som var byfysikus i Biel. Albrecht var tredje barn av faren, og fikk sin tidlige skolegang av en huslærer, teologen Abraham Baillod (1675–1751), som i 1707/1708 var trådt tilbake fra prestetjenesten på grunn av sin avvisning av læren om eukaristien.

Albrecht von Haller studerte medisin i Leiden under professor Herman Boerhaave. 

### Karriere
I 1729 begynte han å arbeide som lege i Bern. Der foretok han flere reiser i Alpene hvor han samlet planter. Han foreleste i anatomi fra 1734 og ble bibliotekar i 1735. I 1736 ble han professor i anatomi, botanikk og kirurgi ved det nye universitetet i Göttingen. Her opprettet han et vitenskapelig selskap, startet opp tidsskriftet *Göttingische gelehrte Anzeige*, grunnla et bibliotek, anatomisk teater og anla en botanisk hage. 

Som medisiner ble han særlig kjent for sine arbeider om irritabilitet og sensibilitet.  Han var den første som beskrev sveitsisk flora i *Enumeratio methodica stirpium Helveticarum* (1742). For fysiologifaget har verket *Elementa physiologiae corporis humani* (1759–66) hatt stor betydning. 

Hallers forskningsmetode og -syn fikk stor betydning for de franske encyclopedistene med Diderot i spissen.

Haller var så respektert i sin tid at da en gjeng sjørøvere kom over en kasse bøker adressert til ham, sørget de for å få kassen videresendt til ham, straks de la til kai.

## Referanser


## Eksterne lenker
* 
* Nettutstilling i anledning 300-årsjubileum
Mawlamyine

**Mawlamyine** (tidligere **Moulmein**) er den tredje største byen i Myanmar. Den ligger 300 km sørøst for Yangon, ved munningen av elva Salween. Byen har 300&nbsp;000 innbyggere og er hovedstad i delstaten Mon. Den er den viktigste havneby og handelsby i det sørøstlige Burma.

## Eksterne lenker
*
Zanzibar Inn

**Zanzibar Inn Kro og Motell** er et serverings- og overnattingssted på Lauvsnes i Flatanger i Nord-Trøndelag og en viktig aktør i kommunens turistnæring, bl.a. driver de med guidede havfisketurer og utleie av småbåter. I tillegg samarbeider de med firmaer som har spesialisert seg på aktiviteter som bl.a. havrafting, fjellklatring og fridykking. Zanzibar Inn har også utleieleiligheter. Stedet er ellers kjent fra låten «Zanzibar Inn» på DDE-albumet *Det går likar no* fra 1996.
Agyness Deyn

**Agyness Deyn** (født **Laura Hollins** 16. februar 1983) er en engelsk modell og sanger.

## Modellkarriere
I mai 2007 var Agyness på coveret av amerikanske *[[Vogue (magasin)|Vogue]]* sammen med Coco Rocha, Chanel Iman, Caroline Trentini, Doutzen Kroes, Raquel Zimmermann, Sasha Pivovarova, Jessica Stam, Hilary Rhoda,  og Lily Donaldson som den nye generasjonen med supermodeller.

Hun har også vært på coveret av italienske *Vogue*, britiske *Vogue*, *[[i-D Magazine]]*, *[[POP]]*, *[[Spur]]*, *[[Time Style & Design]]* samt en rekke andre.

Agyness har vært med i kampanjer for Burberry, Giorgio Armani, Armani Jeans, Mulberry, Galliano By John Galliano, Blugirl, Anna Sui og mange andre. Hun er også ansiktet til parfymen Burberry The Beat, og Jean Paul Gautliers parfyme Ma Dame.

## Modellbyråer
* Women Model Management – New York
* Why Not Model Agency – Milan
* Viva Models – Paris
* Models 1 – London

## Referanser


## Eksterne lenker
* 
* 
* 
*
Petroleumsprodukter

**Petroleumsprodukter**, også kalt **oljeprodukter**, er en samlebetegnelse på alle slags produkter som blir laget av petroleum (råolje, naturgass og naturgasskondensat) i et oljeraffineri. Raffinerte oljeprodukter selges i sluttbrukermarkedet gjennom bensinstasjoner, forhandlernett og nedstrømsselskapenes direkte salg til storkundemarkedet. Slike produkter omfatter alt fra de letteste petroleumsgassene (propan) til tunge fyringsoljer. 

Betegnelsen kan også brukes med videre betydning om stoffer, halvfabrikata og gjenstander som er laget av olje, for eksempel råstoffer til den petrokjemiske industrien og ferdige plastprodukter.

## Produkteksempler
De oljeselskapene som selger raffinerte oljeprodukter i Norge, bruker flere samlebetegnelser i statistikkene sine. Oversikten under viser noen av disse.

Bilbensin omfatter alle typer bensin som selges på bensinstasjonene, også til propellfly.
Parafin omfatter både fyringsparafin til oppvarming og flydrivstoff, også kalt jetdrivstoff, som brukes i sivile og militære fly.
I tillegg kommer brennstoffer, væsker, industrioljer, smøremidler (smøreoljer), fett, fettstoffer og gasser på råoljebasis.

### Oljeenergiprodukter
* **Drivstofftyper**
**Bilbensin
**Autodiesel	 
**Marine gassoljer	
***Fyringsprodukter**
**Propan og butan (LPG)	
**Fyringsparafin
**Lett fyringsolje	
**Tung fyringsolje	
**Tungdestillat

### Andre produkter
* Plast
* Asfalt
* LPG
* Smøremiddel
* Tjære

## Vegetabilske og animalske oljer
Vegetabilske og animalske olje- og fettprodukter til teknisk bruk kalles vanligvis ikke oljeprodukter.

## Se også
* Oljeindustri
* Oljeraffineri

## Eksterne lenker
* Energilink om oljeprodukter